open-index/open-wikipedia-markdown huggingface dataset:
Thomas von Danwitz

**Thomas von Danwitz** (g. 1962 m. gegužės 2 d. Bedburg/Erft, Vokietija) – vokiečių teisininkas, teisėtyrininkas europeistas, Europos Teisingumo Teismo teisėjas.

## Leben
Po abitūros nuo 1981 m. iki 1986 m. Bonos, Ženevos ir Paryžiaus universitetuose studijavo teisės, politikos mokslus ir naujesniąją istoriją; išlaikė valstybinį teisės egzaminą (pirmąjį – 1986 m. ir antrąjį – 1992 m.). Apgynė teisės mokslų disertaciją, teisės mokslų daktaras (Bonos universitetas, 1988 m.). Nuo 1989 iki 1990 m. studijavo Nacionalinės administravimo mokykloje (École nationale d’administration), įgijo tarptautinį viešojo administravimo diplomą, *Diplôme International d’Administration Publique* (1990 m.), habilituotas daktaras (Bonos universitetas, 1996 m.).

Nuo 1992 m. Bonos universiteto mokslinis asistentas, Rūro universiteto teisės fakulteto Vokietijos viešosios teisės ir Europos teisės katedros vedėjas, profesorius ir Vokietijos bei Europos aplinkos teisės instituto direktorius (Bochumas, 1996–2003 m.), nuo 1998 m. iki 2001 m. Kalnakasybos ir energijos teisės instituto vykdantysis direktorius, im Studienjahr 2001/2002 m. m. Teisės fakulteto dekanas.

Nuo 2003 m. iki 2006 m. Vokietijos viešosios teisės ir Europos teisės katedros vedėjas ir dėstytojas prie Medijų ir komunikacijos teisės instituto (Kelno universitetas; Viešosios teisės, Europos teisės, ūkinės konstitucinės ir ūkio valdymo teisės katedros vedėjas, Viešosios teisės ir administracinių mokslų instituto direktorius (2006 m. balandžio 1 d.); kviestinis dėstytojas François Rabelais universitete (Tours, 2001–2006 m.) ir Paris I Panthéon-Sorbonne universitete, (2005 2006 m.), 2000/2001 m. m. žiemos semestro metu kviestinis tarptautinės teisės profesorius (Fletcher School of Law and Diplomacy der Tufts University/ Medford, MA) JAV; nuo 2008 m. gegužės Vokietijos-Prancūzijos teisės magistro programos (Köln/Paris I) įgaliotinis.

Europos Teisingumo Teismo teisėjas nuo 2006 m. spalio 7 d., nuo 2008 m. spalio mėn. EBTT 8-osios kolegijos pirmininkas

## Darbai

* *Die Gestaltungsfreiheit des Verordnungsgebers – Zur Kontrolldichte verordnungsgeberischer Entscheidungen*, Verlag Duncker & Humblot, Schriften zum Öffentlichen Recht, Band 554, Berlin 1989, 227 S., (Dissertation) ISBN 978-3-428-06573-8.
* *Verwaltungsrechtliches System und Europäische Integration*, Verlag J. C. B. Mohr (Paul Siebeck), Schriftenreihe JuS Publicum, Band 17, Tübingen 1996, 560 S., (Habilitationsschrift) ISBN 978-3-16-146629-8.
* *Europäisches Verwaltungsrecht*, Enzyklopädie der Rechts – und Staatswissenschaft, Springer-Verlag Berlin 2008, 720 S. ISBN 978-3-540-79877-4.

## Nuorodos
* Publikacijos 
* CV  
* „Financial Times Deutschland“ apie Danwitz paskyrimą EBTT teisėju
Anthony Borg Barthet

**Anthony Borg Barthet** (g. 1947 m. kovo 25 d. Valletta, Malta) – Maltos teisininkas, Europos Teisingumo Teismo (EBTT) teisėjas, buvęs EBTT generalinis advokatas, Maltos notaras.

## Biografija
Tėvas Victor Borg, motina – Mary Barthet.

1972 m. įgijo viešojo notaro diplomą. Maltos karališkojo universiteto teisės mokslų daktaras (1973 m.). Nuo 1975 m. Maltos valstybės tarnybos notaras; Respublikos patarėjas nuo 1978 m., vyresnysis Respublikos patarėjas nuo 1979 m., generalinio advokato padėjėjas (iki 1988 m.), nuo 1989 m. iki 2004 m. generalinis advokatas (paskyrė Maltos prezidentas); Maltos universiteto civilinės teisės dėstytojas (1985–1989 m.); Maltos universiteto Tarybos narys (1998–2004 m.); teisingumo vykdymo komisijos narys (1994–2004 m.); Maltos arbitražo centro valdytojų komiteto narys (1998–2004 m.); Teisingumo Teismo teisėjas nuo 2004 m. gegužės 11 d..

## Išnašos
Jungtinių Valstijų Teisių bilis

**Jungtinių Amerikos Valstijų Teisių bilis** () – pirmosios dešimt Jungtinių Amerikos Valstijų konstitucijos pataisų. Pataisų iniciatorius – Džeimsas Medisonas, savo pasiūlymus pateikęs 1789 metais vykusiame pirmajame JAV kongrese. Pagrindinis Teisių bilio šalininkas buvo Tomas Džefersonas. Teisių bilis įsigaliojo 1791 metų gruodžio 15 d., kai jį ratifikavo 3/4 JAV valstijų. Bilyje įtvirtinti proceso, baudžiamosios teisės principai, konstitucinės žmogaus teisės ir laisvės.

## Reikšmė
 
Teisių bilis suteikia teisę kiekvienam piliečiui turėti ginklą, o federalinei valdžiai be tinkamo teismo proceso sprendimo draudžiama atimti iš žmogaus gyvybę, laisvę ar jo nuosavybę. 

Pagal Teisių bilį prieš pradedant teismą dėl sunkių federalinių nusikaltimų, reikalingas didžiosios prisiekusiųjų komisijos sprendimas, o teismo procesas turi būti viešas ir greitas. Sprendimą byloje priima nešališki prisiekusieji iš valstijos ar teisinės apygardos, kurioje įvyko nusikaltimas. Taip pat draudžiama antrąkart teisti žmogų už tą patį nusikaltimą. Be to, Teisių bilyje teigiama, kad teisių išvardijimas Konstitucijoje nereiškia, kad piliečiai neturi kitų teisių. Teisių bilis palieka visas galias, kurios nepaskirstos federalinei valdžiai, JAV gyventojams ir valstijoms.

Teisių bilis suvaidino svarbų vaidmenį JAV teisinėje ir politinėje sistemoje. Šis dokumentas ir toliau išlieka fundamentaliu laisvių ir tautos kultūros simboliu. Viena iš keturiolikos Teisių bilio originalo kopijų yra viešai demonstruojama Nacionalinės archyvų ir įrašų administracijos pastate Vašingtone.

## Pataisų sąrašas

## Šaltiniai

## Nuorodos
* Tekstas (taip pat žr. Bill of Rights (su preambule)
Anatolijs Gorbunovs

**Anatolijus Gorbunovas** (, g. 1942 m. vasario 10 d. Pilda, Ludzos rajonas, Latvijos TSR) – Latvijos politikas.

## Biografija

Nuo 1974 iki 1988 m. jis užėmė aukštas pareigas komunistų partijoje – buvo Latvijos TSR komunistų partijos Centrinio komiteto sekretorius.

Skirtingai negu dauguma komunistų partijos narių Anatolijs Gorbunovs pasisakė už Latvijos nepriklausomybę. Nuo 1988 iki 1990 m. jis užėmė aukščiausias pareigas Latvijos TSR. Nuo 1990 iki 1995 m. Anatolijs Gorbunovs užėmė Latvijos Respublikos Aukščiausiosios Tarybos pirmininko postą. Per jo valdymo periodą 1991 m. buvo atkurta Latvijos nepriklausomybė. Kaip parlamento pirmininkas pagal 1922 m. Konstituciją ėjo prezidento pareigas iki 1993 m., kai Guntis Ulmanis buvo išrinktas prezidentu.

1993 m. Gorbunovs prisijungė prie partijos Latvijos kelias ir užėmė Saeima pirmininko postą iki 1995 m. Anatolijs Gorbunovs parlamento nariu buvo iki 2002 m. Nuo 1995 iki 2002 m. jis užėmė Regioninio vystymo ministro, Susisiekimo ministro ir ūkio ministro pareigas.

1995 m. Gorbunovs buvo apdovanotas Trijų žvaigždžių ordinu.

## Šaltiniai
Marengo mūšis

**Marengo mūšis** vyko 1800 metų birželio 14 dieną tarp Austrijos imperijos ir Prancūzijos.

Stipri austrų kariuomenė iš pradžių smogė galingą smūgį prancūzams. Apie antrą valandą dienos atrodė, kad Napoleonas Bonapartas mūšį pralaimėjo ir kurjeris buvo pasiųstas į Vieną pranešti, kad austrai nugalėjo prancūzus. Kariuomenės vadas Napoleonas Bonapartas šaltakraujiškai tebetvirtino, kad nieko dar neprarasta, kad reikia laikytis iki galo. Ir jis buvo teisus, nes po valandos situacija lauke visiškai pasikeitė, kai lemiamu momentu į mūšį atskubėjo ir smogė austrams generolas Dezė ir jo divizija. Austrijos kariuomenė, kuri ketino pietauti ir eiti ilsėtis pakriko. Penktą valandą vakaro, persekiojami prancūzų kavalerijos, austrai ėmė trauktis. Tačiau mūšyje žuvo ir kautynių didvyris Dezė, kai atakos prieš austrus pradžioje jį pašovė muškieta.
Vytautas Janušaitis

**Vytautas Janušaitis** (g. 1981 m. spalio 13 d., Kaune) – Lietuvos plaukikas, nacionalinis čempionas ir rekordininkas, olimpietis. Pasaulio taurės etapų prizininkas.

## Pasiekimai

## Kiti laimėjimai

* 2002 m. Europos čempionatas Ryzoje – 6 vieta (100 m. kompl.)
* 2003 m. Pasaulio taurės varžybos Berlyne – dvi 5 vietos (100 m. ir 200 m. kompl.)
* 2003 m. Pasaulio čempionatas Barselonoje – 11 vieta (200 m. komlp)
* 2003 m. Europos čempionatas Dubline – 10 vieta (100 m. kompl.)
* 2004 m. Atėnų olimpinės žaidynės 7 – vieta (200 m. kompl.)
* 2005 m. Pasaulio čempionatas Monrealije – 6 vieta (200 m. kompl.)
* 2006 m. Europos čempionatas Budapešte – 8 vieta (200 m. kompl.)
* 2008 m. Pekino olimpinės žaidynės 11 – vieta (200 m. kompl.)

## Šaltiniai
Johannes Zukertort

**Johanesas Hermanas Cukertortas** (; 1842 m. rugsėjo 7 d. – 1888 m. birželio 20 d.) buvo Vokietijos ir Lenkijos žydų šachmatininkas. Jis buvo vienas stipriausių pasaulio šachmatininku nuo 1870-ųjų iki 1880-ųjų. 1886-aisiais pralošė mačą Vilhelmui Šteinicui. Tas mačas laikomas oficialia varžybų dėl pasaulio čempiono titulo pradžia.

## Biografija

J. H. Cukertortas gimė  Liubline, bet vėliau su visa šeima persikėlė į Prūsiją. 1861-aisiais Cukertortas įstojo į Vroclavo (tuo metu – Breslau) universitetą, kur studijavo mediciną.

Vroclave Cukertortas susitiko su vienu stipriausių to meto šachmatininku Adolfu Andersenu, kuris Cukertortą rimčiau supažindino su šachmatais. 1868 m. žaidė mačą su Adolfu Andersenu ir pralaimėjo (3½ : 8½). Atsirevanšuoti pavyko 1871-aisiais metais Berlyne (+5, -2, =0). 1867-aisiais Cukertortas persikėlė į Berlyną, o 1872-aisiais – į Londoną. Tais pačiais metais Cukertortas žaidė mačą prieš Šteinicą, bet pralaimėjo 3-9 (+1, -7, =4.

Cukertortas laimėjo mačus prieš Anderseną (1871) ir Džozefą Henrį Blekburną (1881). Taip pat Cukertortas sėkmingai žaidė turnyruose: 3 vieta (po Šteinico ir Blekburno) 1872-aisiais Londone, pirma vieta Kelne, antra vieta Leipcige 1877-aisiais, 1-a vieta (kartu su Simonu Vinaveriu, kurį po papildomo mačo nugalėjo) Paryžiuje 1878-aisiais, antra vieta Berlyne 1881-aisiais (už Blekburno), 4 vieta Vienoje 1882-aisiais ir pergalė Londone 1883-aisiais, 3 taškais aplenkus Šteinicą.

Tačiau po trejų metų Cukertortas pralaimėjo Šteinicui mačą dėl pasaulio čempiono titulo.
Po to pralaimėjimo Cukertorto sveikata smarkiai pablogėjo, o žaidimas susilpnėjo.

1888-ųjų birželio 20-ąją Johanesas Cukertortas mirė. Palaidotas Bromptono kapinėse Londone.

## Indėlis į šachmatus

Priešingai nei dauguma atakuojančių meistrų, Cukertortas mėgo tokius ėjimus kaip **1. c4** (Angliškasis debiutas) ar **1. Žf3**. Pastarasis dabar vadinamas Cukertorto debiutu. Kartais **1.Žf3** vadinamas Rečio debiutu, bet tokiu pavadinimu vadinami ėjimai **1. Žf3 d5 2. c4**

## Išnašos

## Žinomos šachmatų partijos
* Johannes Zukertort prieš NN, Leipcigas - 1877, Vienos partija, Vienos gambitas (C26), 1-0
* Michailas Čigorinas prieš Johannes Zukertort, Londonas 1883, Ispaniškoji partija, Berlyno gynyba, Rio de Žaneiro variantas (C67), 0-1
* Johannes Zukertort prieš Joseph Henry Blackburne, Londonas, 1883
Szymon Winawer

**Simonas Vinaveris** (; 1838 m. kovo 6 d. – 1920 m. sausio 12 d.) buvo Lenkijos šachmatininkas, 1883-aisiais laimėjęs Vokietijos šachmatų čempionatą.

1867-aisiais Paryžiuje dalyvavo pirmajame tarptautiniame turnyre, kuriame dalinosi antrąją vietą su Vilhelmu Šteinicu (juos aplenkė Ignatas fon Kolišas). Nuo to laiko Vinaveris buvo laikytas vienu iš geriausių to meto šachmatininkų dar 15 metų.
1868 Vinaveris laimėjo turnyrą Varšuvoje. 1875-aisiais Sankt Peterburge laimėjo mačą prieš I. Šumovą rezultatu 5–2.
1878-aisiais Paryžiuje Vinaveris dalijosi pirmąją vietą su Johanu Cukertortu, aplenkus Džozefą Henrį Blekburną ir Džordžą Henrį Makenzį. Tačiau po papildomų partijų Vinaveris liko antras. 1881-aisiais Berlyne dalijosi trečiąją vietą su Michailu Čigorinu. 1882-aisiais dalijosi pirmąją vietą su Šteinicu Vienoje.

Po kelerių metų pertraukos, 1890-aisiais Vinaveris vėl pradėjo dalyvauti turnyruose, bet į šachmatų elitą buvo atėję keli nauji žaidėjai, tokie kaip Zigbertas Tarašas ar Emanuelis Laskeris. 1892 Drezdene ir 1896 Budapešte Vinaveris buvo šeštas. 1896-aisiais pralošė mačą su Deividu Janovskiu rezultatu 2–5. Nors Vinaveris ir toliau dalyvavo tarptautiniuose aukšto lygio turnyruose, bet iki savo mirties 1920 m. sausio 11 d. didelių pergalių nepasiekė.
Vinaverio vardu pavadintos kelios debiutų sistemos, iš kurių žinomiausia ir populiariausia – **Vinaverio variantas** (*1. e4 e5 2. d4 d5 3. Žc3 Rb4*') prancūziškojoje gynyboje. Žinoma ir Vinaverio ataka ispaniškojoje partijoje. 1901-aisiais prieš Frenką Maršalą sužaidė slaviškosios gynybos variantą, dabar vadinamą Vinaverio kontrgambitu (1. d4 d5 2. c4 c6 3. Žc3 e5).

## Partija su Šteinicu

1896-aisiais Vinaveris per 20 ėjimų nugalėjo 1894-aisiais pasaulio čempiono titulą praradusį Šteinicą:

**1. e4 e5 2. d4 ed 3. Vxd4 Žc6 4. Ve3 Žf6 5. Žc3 Rb4 6. Rd2 O-O 7. O-O-O Be8 8. Rc4 Rxc3 9. Rxc3 Žxe4 10. Vf4 Žf6 11. Žf3 d6 12. Žg5 Re6 13. Rd3 h6 14. h4 Žd5 15. Rh7+ Kh8 16. Bxd5 Rxd5 17. Re4 f6 18. Rxd5 fg 19. hg Že5 20. g6** 1-0

## Išnašos
* 
*
Ispanijos–Amerikos karas

**Ispanijos–Amerikos karas** buvo ginkluotas karinis konfliktas tarp Ispanijos ir Jungtinių Valstijų, vykęs 1898 metų balandžio-rugpjūčio mėnesiais, dėl Kubos išvadavimo problemų. Karas prasidėjo Ispanijai atsisakius paremti JAV rezoliuciją dėl Kubos nepriklausomybės kovos. Stiprūs Jungtinių Valstijų ekspansionistiniai jausmai paskatino valdžią sukurti likusių Ispanijos užjūrio teritorijų (įskaitant Filipinus, Puerto Riką ir Guamą) aneksijos planą.

Revoliucija Havanoje paskatino JAV nusiųsti karinį laivą USS „Maine“, taip pažymint didelius šalies interesus regione. Sprogus šiam kariniui laivui, o geltonosios spaudos žurnalistams apkaltinus Ispaniją savo kolonijų engimu, Amerikos žmonių tarpe kilo didelė įtampa. Karas baigėsi, kai JAV užtikrintai laimėjo Filipinuose ir Kuboje. 

1898 metų gruodžio 10 dieną, pasirašius Paryžiaus sutartį, JAV užsitikrino Kubos, Filipinų ir Guamo kontrolę.

## Išnašos
Chrome OS

**Chrome OS** – operacinė sistema, kuriama „Google“ kompanijos, orientuota į internetinių programų naudojimą. Tai atvirojo kodo sistema, naudojanti Linux branduolį. Ši operacinė sistema daugiausia naudojama Chromebook kompiuteriuose, tačiau esama ir ją naudojančių planšetinių kompiuterių. 

Chrome OS yra atskiras nuo Android operacinės sistemos projektas. Android buvo kuriama taip, kad veiktų tokiuose įrenginiuose, kaip mobilieji telefonai, planšetiniai kompiuteriai, televizorių priedėliai. Visgi vartotojai, naudojantys 2017 m. ir vėliau išleistus įrenginius su Chrome OS, gali naudotis Google Play parduotuve. Dėl to šioje operacinėje sistemoje galima įdiegti didžiumą Android skirtų programų.

## Savybės
Kaip pranešta 2009 m. liepos 7 d., Google Chrome OS veiks naršyklės Google Chrome ir Linux branduolio pagrindu. Šią operacinę sistemą planuojama pritaikyti x86 bei ARM architektūroms. 

Anot Google kompanijos, Chrome OS turės naują grafinę aplinką, skirtingą nuo šiuo metu daugumoje Linux platinamųjų paketų naudojamų KDE, GNOME ar Xfce.

Pabrėžiama, jog naujoji operacinė sistema pasižymės sparta, paprastumu ir saugumu. Siekiama, kad Google Chrome OS besinaudojantys vartotojai jau po kelių sekundžių nuo OS užsikrovimo galėtų naudotis internetu, o grafinė sąsaja būtų minimali. Taip pat Google ketina sukurti OS taip, kad vartotojams nereikėtų rūpintis dėl virusų, kenkėjiškų programų ar OS atnaujinimo. Kaip teigiama, sistema tiesiog turi veikti.

## Šaltiniai
Mangupas

**Mangupas** - (, , ), kitaip dar *Mangup Kale* - istorinė tvirtovė Kryme (dabartinis Bachčisarajaus rajonas), plokščiakalnyje esančiame apie 14 km į rytus nuo Sevastopolio (senovinio Taurijos Chersoneso). 
Viduramžiais tvirtovė vadinosi *Doras* (*Doros*), o vėliau buvo pavadintas kipčiakišku žodžiu *Mangup* (*kale* 'tvirtovė').

Gyvenvietė atsirado apie III a. plokščiakalnio viršūnėje (apie 90 hektarų ploto), 250-300 m aukščiau už aplinkinę žemesnę vietovę. Tvirtovės gynybinių statinių ilgis yra apie 1500 m, viso ginamo kontūro ilgis (įskaitant natūralius 20-70 m aukščio skardžius) - 6600 m. Tvirtovės teritorijoje daug šaltinių. 
VI a. pradžioje Justinianas I ją įtvirtino. Joje gyveno daugiausia Krymo gotai ir ji buvo tapusi jų kunigaikštystės centru. VIII a. pradžioje ją užkariavo chazarai, ir vėliau ji tapo nenusisekusio gotų sukilimo prieš chazarus, kuriam vadovavo vyskupas Joanas iš Gotijos, centru. 

Doro kunigaikštystė buvo pavaldi Bizantijai nuo IX a. vidurio iki maždaug 1000 m., kai ją ėmė veikti dvi besivaržančios jėgos - Kijevo Rusia ir Kipčiakų gentinė konfederacija. Miestą po 1000 m. rimtai sugriovė žemės drebėjimas. Užkariautas mongolų išlaiko autonomiją, bet mokėjo duoklę didžiajam chanui. 

XIV a. Mangupas buvo Teodoro kunigaikštystės, glaudžiai susijusios su Trapezundo imperija, centras. Miestą ir visą Teodorą valdė Gabrų (, ) giminė, Trapezundo imperatoriškosios giminės atšaka.

1475 m. Moldavijos kunigaikštis Stefanas III pasiuntė savo svainį Aleksandrą Gabrą į Mangupą, kad šis pakeistų ten valdžiusį Aleksandro brolį, kuris buvo osmanų vasalas. Tų metų gegužės mėnesį osmanų vadas paša Gedik Achmetas užkariavo Kafą, o metų pabaigoje, po penkų mėnesių apgulties, užėmė Mangupą. Mangupas bei anksčiau genujiečiams priklausiusi pietinė Krymo pakrantė tapo tiesiogiai pavaldūs Osmanų imperijai. Likusi Krymo dalis liko Krymo chanato, buvusio osmanų vasalu, valdžioje.

Miestas toliau nyko. 1774 m. turkų įgula paliko tvirtovę. Paskutiniai gyventojai, maža karaimų bendruomenė, buvusį miestą paliko paskutiniais XVIII a. metais.

Antrojo pasaulinio karo metais Sevastopolio apgulties metu, Mangupe buvo miestą šturmavusios Vermachto kariuomenės vado generolo E. fon Manšteino stebėjimo punktas.
Glaustažiedė glažutė

**Glaustažiedė glažutė** (*Cerastium glomeratum*) – gvazdikinių (*Caryophyllaceae*) šeimos, glažučių (*Cerastium*) genties vienmetis žolinis augalas.

Stiebas status, padengtas plaukeliais, 40-45 cm aukščio. Lapai priešiniai, 2-3 cm ilgio. Žiedai smulkūs, su 5 baltais vainiklapiais.
Lipnioji glažutė

**Lipnioji glažutė** (*Cerastium glutinosum*) – gvazdikinių (*Caryophyllaceae*) šeimos, glažučių (*Cerastium*) genties vienmetis žolinis augalas.

Stiebas padengtas plaukeliais, 2–20 cm aukščio. Lapai nedideli, priešiniai. Žiedai smulkūs, su baltais vainiklapiais.
Miškinė glažutė

**Miškinė glažutė** (*Cerastium sylvaticum*) – gvazdikinių (*Caryophyllaceae*) šeimos, glažučių (*Cerastium*) genties žolinis augalas.

Daugiametis arba dvimetis augalas. Stiebas status, gležnas, padengtas plaukeliais, 30–60 cm aukščio. Lapai ilgi, priešiniai. Žiedai smulkūs, su baltais 6 mm ilgio vainiklapiais. Žydi birželio–rugpjūčio mėnesiais. Sėklos 1–1,2 mm ilgio. Dauginasi ir vegetatyviniu būdu.

Auga jaunuose lapuočių miškuose, pamiškėse, upokšnių pakrantėse. Mėgsta humusingą dirvą.

Rūšis natūraliai paplitusi Vidurio Europoje. Miškinė glažutė Lietuvoje reta, įtraukta į Lietuvos raudonąją knygą nuo 1989 m. Grėsmę kelia buveinių naikinimas (miškų kirtimai, sausinimas).

## Galerija

Cerastium sylvaticum sl1.jpg|Augavietė
Cerastium sylvaticum sl4.jpg|Stiebas bei lapai
Minuartia_spp_Sturm14.jpg|Iliustracija iš *Deutschlands Flora in Abbildungen* (1796)


## Nuorodos
* Miškinės glažutės mokslinis lotynų kalba pavadinimas ir sinonimai per theplantlist.org (anglų k.)''

## Šaltiniai
Žvaigždžiakalnis

**Žvaigždžiakalnis** – kaimas Molėtų rajono savivaldybėje, 10 km į pietryčius nuo Suginčių, prie Aiseto ežero vakarinio galo. Iš šiaurės riboja Aiseto įlanka – Dumblelis. Kaimą supa miškai. Kaime yra trys sodybos. Gyveno Stakauskų ir Maigių šeimynos. Į Žvaigždžiakalnį veda kelio  atšaka. Žvaigždžiakalnis įeina į Labanoro regioninį parką.

Kaimo pavadinimas – ilgiausias (16 raidžių) iš vieno žodžio sudarytas gyvenvietės pavadinimas Lietuvoje. Tokio ilgio pavadinimą taip pat turi Baltramiejiškiai ir treji Skirsnemuniškiai.

## Gyventojai

## Šaltiniai
The Hectics

**The Hectics** (1958–1962) buvo Farrokh Bulsara (vėliau žinomo kaip Freddie Mercury) pirmoji muzikos grupė. Šios grupės nariai buvo Derrick Branche, Bruce Murray, Farang Irani, Victory Rana ir pats Farrokh Bulsara. 

Grupė susibūrė, kai penki Švento Petro Berniukų britiškos mokyklos (*St. Peter's Boys School*), esančios netoli Mumbajaus miesto Indijoje, mokiniai sumanė pagroti mokyklos diskotekoje. Grupė grojo tik mokyklos renginiuose, jiems nebuvo leista groti už mokyklos ribų.
Iecava (upė)

**Iecava** () – upė pietų Latvijoje; Lielupės dešinysis intakas. Prasideda Aizkrauklės savivaldybėje, į šiaurės rytus nuo Daudzesės. Teka vakarų, šiaurės vakarų kryptimi per Bauskės, Jelgavos savivaldybes. Įteka į Lielupę į šiaurę nuo Jelgavos.

Intakai: Sudmalupytė, Svetupė, Dzėrvytė, Briedė, Vergiupė, Smakupė, Biržinia, Misa (dešinieji), Jorgelenupytė, Girupė, Rūdupytė, Smardė, Lambarė, Gedulis, Ykstrumas (kairieji).

Metinis nuotėkis – 0,26 km³. Svarbiausia gyvenvietė prie Iecavos upės – Iecava.

## Šaltiniai
Alain Bernard

**Alenas Bernaras** (; g. 1983 m. gegužės 1 d.) – Prancūzijos plaukikas iš Obanės. Bernard laimėjo tris medalius 2008 m. vasaros olimpinėse žaidynėse.

Po 2008 m. Europos plaukimo čempionato jam priklausė 100 m laisvu stiliumi rekordas, finale jo laikas buvo 47,50 sekundės. Pusfinalyje jis taip pat pagerino pasaulio rekordą su 47,60 sekundės laiku. Kovo 23 d. Bernard pasiekė pasaulio rekordą 50 m laisvu stiliumi su 21,50 sekundės laiku, tačiau šį rekordą po keturių dienų pagerino australas Eamon Sullivan.

## Geriausi asmeniniai rezultatai

## Laimėjimai

### Olimpinės Žaidynės

* **[[2008 m. vasaros olimpinės žaidynės|Pekino olimpiada]]**
**  Vyrų 100 m laisvu stiliumi aukso medalis.
**  Vyrų 4×100 m laisvu stiliumi estafetėje sidabro medalis.
**  Vyrų 50 m laisvu stiliumi bronzos medalis.

### FINA Pasaulio Čempionatas
* **FINA Pasaulio Čempionatas 2007** Melburne (Australijoje) :
**  Vyrų 4×100 m kombinuotoje estafetėje bronzos medalis.

### Europos Čempionatas
#### Ilgam baseine
* **Europos Plaukimo Čempionatas 2006** Budapešte (Vengrijoje) :
**  Vyrų 4×100 m laisvu stiliumi estafetė bronzos medalis.
* **Europos Plaukimo Čempionatas 2008** Eindhovene (Olandijoje) :
**  Vyrų 50 m laisvu stiliumi aukso medalis.
**  Vyrų 100 m laisvu stiliumi aukso medalis.

#### Trumpam baseine
* **Europos Plaukimo Čempionatas 2005** Trieste (Italijoje) :
**  Vyrų 4×50 m Kombinuotoje estafetėje sidabro medalis.
* **Europos Plaukimo Čempionatas 2006** Helsinkyje (Suomijoje) :
**  Vyrų 4×50 m kombinuotoje estafetėje sidabro medalis.
**  Vyrų 100 m laisvu stiliumi bronzos medalis.
* **Europos Plaukimo Čempionatas 2007** Debrecene (Vengrijoje) :
**  Vyrų 100 m laisvu stiliumi aukso medalis.
**  Vyrų 4×50 m kombinuotoje estafetėje sidabro medalis.
**  Vyrų 50 m laisvu stiliumi bronzos medalis.

## Šaltiniai
Glynas

**Glynas** – ežeras pietų Lietuvoje, Varėnos rajone, 6,5 km į rytus nuo Merkinės, 2 km į vakarus nuo Mardasavo, Dainavos girios apsuptyje (Mardasavo miškas). Įeina į Dzūkijos nacionalinį parką (Glyno kraštovaizdžio draustinį). Ištįsęs šiaurės rytų-pietvakarių kryptimi 0,9 km, plotis siekia iki 0,25 km. Altitudė 104,3 m. Kranto linija lygi, jos ilgis 2,2 km. Krantai aukštoki, ištisai apaugę mišku. Iš pietų prieina Glyno pelkė. Šiaurės rytuose išteka Merkio intakas M-2 upelis. Pietinėje ir šiaurinėje pakrantėse yra įrengtos stovyklavietės.

Glyno pakrantėse rasta daug paleolito ir mezolito laikotarpio gyvenviečių radinių. Glyno pelkėje esančioje kopoje rasti vieni seniausių Lietuvoje madleninio tipo titnaginiai strėlių antgaliai.

Ežerėvardis *Glýnas* kildinamas nuo žodžių *glinti* („tepti, terlioti“), *gleinus* („ištižęs, lipus, slidus“), dar plg. *gléinė* („šlapias molis“), *gléinia* („gliti žemė, purvynė“), nors gali būti ir iš  („molis“).

## Šaltiniai
Pidmonto plynaukštė

**Pidmonto plynaukštė**, **Pidmontas** – plynaukštės regionas, esantis Jungtinių Amerikos Valstijų rytuose tarp Atlanto vandenyno pakrantės lygumos ir Apalačių kalnų. Plynaukštė driekiasi nuo Naujojo Džersio šiaurėje iki centrinės Alabamos pietuose. Pidmonto sritis yra fiziogeografinė didesnio Apalačių sektoriaus dalis. Sritis susideda iš Pidmonto aukštumų ir Pidmonto žemumų. Vakaruose Pidmonto didžioji dalis ribojasi su Mėlynuoju kalnagūbriu (*Blue Ridge Mountains*), ryčiausia Apalačių kalnų grandinės dalimi. Pidmonto plotis siekia 300 mylių (475 km). Pidmonto plotas ~80 000 kvadratinių mylių (207 000 km²).

Pidmonto pavadinimas verčiant pažodžiui: „papėdė“ (*pranc. Pied*), kalva (*pranc. Mont*). Regionas pavadintas Italijos regiono Pjemonto vardu.

## Šaltiniai
Konfederacijos straipsniai

**Konfederacijos straipniai**, pilnas pavadinimas – ***Konfederacijos ir amžinos sąjungos straipsniai*** (*angl. The Articles of Confederation and Perpetual Union*), buvo pirmoji trylikos Jungtinių Amerikos Valstijų konstitucija. 1776 m. birželį antrasis Kontinentinis kongresas sudarė komitetą, kuris turėjo parengti straipsnių planą. 1777 m. lapkritį straipsniai buvo pateikti svarstymui ir ratifikavimui. Ratifikacijos procesas buvo baigtas 1781 m. kovą, teisiškai sujungdamas suverenias ir nepriklausomas valstijas į vieną naują federaciją – Jungtines Amerikos Valstijas. Pagal Konfederacijos straipsnius valstijos išsaugojo savo suverenitetą visų valdymo funkcijų atžvilgiu, neužleidžiant tų funkcijų centrinei valdžiai.

1776 m. birželio 12 d., praėjus vienai dienai, kai buvo sudarytas Nepriklausomybės deklaracijos sudaromasis komitetas, antrasis Kontinentinis kongresas nusprendė sudaryti trylikos narių komitetą, kad būtų parengta konfederacinio tipo sąjungos konstitucija. Paskutinis šių straipsnių variantas buvo parašytas 1777 m. vasarą. 1777 m. lapkričio 15 d. Niujorke, po metus trukusių debatų, antrasis Kontinentinis kongresas pateikė Konfederacijos straipsnius valstijų ratifikacijai. Praktikoje paskutinis Konfederacijos straipsnių variantas faktiškai buvo naudojamas Kongreso kaip valdžios sistemos modelis iki, kol šie straispniai buvo galutinai teisiškai ratifikuoti 1781 m. kovo 1 d. Konfederacijos straipsniai nustatė Jungtinių Valstijų veikimo taisykles. Konfederacija galėjo paskelbti karą, vesti derybas dėl įvairių diplomatinių susitarimų ir spręsti problemas, susijusias su vakarinėmis teritorijomis. Svarbus šių straipsnių elementas yra XIII straipsnis, nustatantis, kad Konfederacijos straipsnių sąlygų besąlygiškai turi laikytis visos valstijos, o jų sąjunga turi būti amžina.

1788 m. birželio 22 d. Konfederacijos straipsnius pakeitė JAV konstitucija.

## Galerija


Image:Articles page1.jpg|Konfederacijos straipsnių 1 puslapis
Image:Articles page2.jpg|Konfederacijos straipsnių 2 puslapis
Image:Articles page3.jpg|Konfederacijos straipsnių 3 puslapis
Image:Articles page4.jpg|Konfederacijos straipsnių 4 puslapis
Image:Articles page5.jpg|Konfederacijos straipsnių 5 puslapis
Savate

**Savate** (prancūziškas Tarimas: [savat]), taip pat žinomas kaip prancūzų boksas, prancūzų kikboksas ar . Tai prancūzų kovos menas, kuriame naudojamos rankos ir kojos. Kovos stilius jungiamas su šiaurės boksu ir jų spyrimo technika. Kaip Muay Thai ir Silat kovos menuose, leidžiami kojų ar kelių spyriai.

*Savate* tai Prancūziškas žodis, kilęs nuo žodžio "old shoe" (senas batas). Tai vienintelis kikbokso stilius, kuriame sportininkai dėvi batus. Savate vyrai vadinami *Savateur*, o moterys *Savateuse*.
'''

## Įžymūs praktikai
Gioacchino Rossini, Dumas, Lord Byron, Richard Sylla, Andrè Panza, Alexandre Walnier, Kamel Chouaref, Bertrand Soncourt, Amri Madani, Farid Khider, Christophe Landais, Enoch Effah, Arnaud de Pape, Johnny Catherine, Jacques Dobaria, Kader Kessaghli, François Pennacchio, Derenik Sargsyan, Fathi Mira, Jérôme Huon, Tony Ancelin, Ismaila Sarr, Djibrine Fall-Télémaque Cyrielle Girodias, Paolo Biotti, Julie Burton, Slimane Sissoko, Max Greco, Julie Lazard, Mike et Sullivan Lambret, Richard et Romain Carbone.
Krantinis gluosnis

**Krantinis gluosnis** (*Salix triandra*) – gluosninių (*Salicaceae*) šeimos medis arba krūmas.

Užauga iki 10 m aukščio, daugiašakis, laja netaisyklinga. Iš kelmo leidžia daug tvirtų ūglių (per metus jie užauga iki 2 m). Lapai pailgi, 4–11 cm ilgio ir 2 cm pločio, pailgai elipsiški arba lancetiški, viršūnė trumpa, nusmailėjusi. Viršutinė lapų pusė tamsiai žalia arba žalia, kiek blizganti arba matinė, apatinė pilkai arba melsvai žalia, matinė. Prielapiai inkstiški, smailūs.

Žirginiai išauga lapams skleidžiantis. Moteriškieji žirginiai 2–4 cm ilgio, vyriškieji – 2,5–8 cm ilgio. Peržydėję žirginiai ploni, labai purūs.

Krantinis gluosnis Lietuvoje dažnas. Auga užliejamose pievose, paupiuose, pelkėtų pievų pakraščiuose, ežerų pakrantėse.

## Šaltiniai
Mario Lemieux

**Mario Lemieux** (g. 1965 m. spalio 5 d. Monrealyje, Kvebeke, Kanadoje) – kanadiečių ledo ritulininkas, žaidęs centro puolėjo pozicijoje. Jis taip pat yra Pitsburgo „Penguins“ savininkas.

Pradėjo žaisti ledo ritulį 3 metų. 1984 m. NHL naujokų biržoje jį pirmuoju šaukimu pasirinko Pitsburgo „Penguins“ komanda. Savo pirmajame sezone surinko 100 taškų (43 įvarčiai, 57 rezultatyvūs perdavimai). 1996-97 sezone pasitraukė iš profesionalaus sporto.

1999 m. rugsėjo 3 d. teismas jam leido perpirkti Pitsburgo komandą, kadangi ji bankrutavo.

2000 m. gruodžio 27 d. jis sugrįžo į aikštę. 2006 m. sausio 25 d. dar kartą pasitraukė iš profesionalaus sporto.

## Apdovanojimai

* 2 kartus laimėjo Stenlio taurę 1991, 1992
* Art Ross apdovanojimas (daugiausiai įvarčių pelnęs žaidėjas) 1988, 1989, 1992, 1993, 1996, 1997
* Calder apdovanojimas (Geriausias naujokas) 1985
* Lester Patrick apdovanojimas (už nuopelnus JAV ledo rituliui) 2000

## Šaltiniai
Bulgarija (tema)

**Bulgarija** – Bizantijos imperijos tema, įkurta imperatoriaus Bazilijaus II po to, kai šis 1014–1018 m. sutriuškino Bulgarijos carą Samuilą. Tema buvo ne dabartinėje Bulgarijoje, o apėmė Skopjės ir Ohrido regionus (šiuolaikinėse Makedonijos Respublikoje ir pietų Serbijoje). Sostinė buvo Skopjė, temą valdė *strategas* (karinis valdytojas). 1185 m., po brolių Petro ir Aseno vadovaujamo sukilimo, Bulgarijos nepriklausomybė buvo atkurta kaip Antroji Bulgarijos imperija.

## Šaltiniai

## Nuorodos
* http://www.thalamus-books.com/assets/pdf/kean_byzantium_02.pdf 
* http://img53.exs.cx/img53/6537/ThemesintheByzantineEmpireunderBasilII.jpg 
* http://books.google.com/books?um=1&q=BULGARIA+THEMA&btnG=Search+Books
Pelkinis karklas

**Pelkinis karklas** arba **pelkinis gluosnis** (*Salix rosmarinifolia*) – gluosninių (*Salicaceae*) šeimos krūmas.

Aukštis 0,15–0,8 m (kartais iki 1 m). Ūgliai rusvi. Lapai linijiški arba linijiškai lancetiški, pakraščiai lygūs arba truputį pasirietę žemyn, viršūnė tiesi, su 8–12 porų šoninių gyslų. Viršutinė lapo pusė žalia arba balsvai žalia, apatinė pilka arba balsva. Žirginiai kiaušiniški, rečiau beveik rutuliški, bekočiai. Mezginė plaukuota, purkos geltonos arba raudonos. Žydi balandį–gegužę, prieš išsprogstant lapams.

Lietuvoje dažnas. Auga drėgnose pievose, šlapiuose miškuose, durpynuose, taip pat pasitaiko ir smėlynuose.


File:Kveten npr brouskuv mlyn 06.jpg|Žiedynai
Salix rosmarinifolia kz02.jpg|Lapai
Salix rosmarinifolia kz01.jpg|Ūgliai
Salix rosmarinifolia in natural reserve Opatovské zákopy near Opatov, Třebíč District.jpg|Didelis pelkinio karklo krūmas (Čekija)


## Šaltiniai
Kriptoetnologija

**Kriptoetnologija** - pažinimo sritis, istorinių ir etnografinių tyrimų visuma, siekianti įrodyti išnykusių etninių grupių ar jų palikuonių egzistavimą ilgiau, negu užfiksuota istoriniuose šaltiniuose, ar net iki šių dienų. Šios srities entuziastai paprastai remiasi mažai patikimais, fragmentiškais informacijos šaltiniais.

Paprastai kriptoetnologijos objektas yra etnosai, kalba ar kitais kultūriniais ypatumais išsiskiriantys iš aplinkinių etninių grupių. Nuo mitinių tautų kriptoetnologijos tiriami etnosai skiriasi tuo, kad yra žinių, kad tam tikru istoriniu laikotarpiu jie tikrai egzistavo.

Populiariausi kriptoetnologijos objektai:
* graikai iš Aleksandro Makedoniečio kariuomenės ir/ar laivyno, kurių palikuonys, spėjama, tapo tam tikromis etninėmis grupėmis Vidurinėje Azijoje ir Indijoje (siejama su Graikų Baktrijos karalyste) bei Pietryčių Azija („paklydęs Makedoniečio laivynas“).
* piktai, kurių palikuonys, manoma, daug šimtmečių vis gyveno Škotijos kalnuose, išlaikydami savo kalbą.
* vikingai Šiaurės Amerikoje (žr. Leifas Eriksonas), kurie, spėjama, kelis šimtus metų kaip atskiras etnosas gyveno Amerikoje ir kurie dalyvavo vienų ar kitų indėnų genčių etnogenezėje.
* rytų galindai, ankstyviaisiais viduramžiais gyvenę Okos ir Protvos aukštupiuose. Paskutinį kartą paminėti 1147 m., bet kai kas teigia, kad jie išsilaikė iki XV ar XVI a.
* *sirtia* () - legendinė Jamalo tauta, kuri, spėjama, ten gyveno iki nencų. Egzistuoja archeologinių įrodymų, kad iki nencų Jamale gyveno kiti žmonės.
* Krymo gotai, kurie kaip atskira etninė ar subetninė grupė, spėjama, egzistavo Kryme iki XVII-XVIII a.
* Moldavijos slavai, kurie, atseit, VI-XIV a. sudarė daugumą gyventojų tarp Dniestro ir Pruto upių, labai paveikė moldavų etnogenezę, ir išliko kaip atskira etninė grupė iki XIX a. pabaigos.

Kriptoetnologiniai samprotavimai kartais panaudojami ieškant pagrindo tam tikras teritorijas priskirti vienai ar kitai etninei grupei.
Kremenčukas

**Kremenčukas** () – srities pavaldumo miestas Ukrainoje, Poltavos srityje, į šiaurės vakarus nuo Dnipro miesto, prie Dniepro upės. Rajono administracinis centras. Eina Charkovo–Kropivnyckio geležinkelis ir plentas. Upių uostas. Išvystyta naftos perdirbimo, mašinų gamybos, maisto, chemijos pramonė. Veikia vienas didžiausių valstybėje sunkiųjų automobilių gamintojų – „AvtoKrAZ“. Apylinkėse yra Kremenčuko magnetinė anomalija. Šalia ant Dniepro veikia Kremenčuko hidroelektrinė, sudarytas Kremenčuko tvenkinys. Veikia istorijos ir kraštotyros, A. Makarenkos memorialinis, kraštotyros muziejai, technologijos institutas.

## Istorija
Miestas įkurtas 1571 m.

Kremenčukas 1765–1783 m. buvo Novorosijsko, 1784–1789 m. Jekaterinoslavo gubernijos centras.

## Sportas

Yra 5 futbolo stadionai, po du baseinus ir sporto klubus.
* FK Kremìn Kremenčuk (futbolas)

## Miestų partnerystė
*  Bitola, Makedonija
*  Bydgoščius, Lenkija
*  Novomoskovskas, Rusija
*  Svištovas, Bulgarija
*  Alytus, Lietuva

## Šaltiniai
Trapėnai

**Trapėnai** (, nuo 1938 m. liepos 16 d. *Trappen*, *Böttchershof*, 1945–1946 m. , nuo 1946 m. rugsėjo 7 d. ***Nemanskojė***, ) – miestelis Kaliningrado srities šiaurės rytinėje dalyje, Krasnoznamensko rajone, Nemuno kairiajame krante (kitame krante – Viešvilė), nuo 2008 m. birželio 30 d. Aleksejevkos kaimo gyvenvietės kaimas.

## Istorija

Nadruvos žemės kaimo pavadinimas lietuviškos kilmės. 1384 m. Kryžiuočių karo kelių į Lietuvą aprašymai mini senovės prūsų Nadruvos žemės Žemgalių gyvenvietę (*Szemgallen*). Lietuvos departamento raštuose jau minimi *Trapėnai*. 1904–1905 m. pastatytas uostelis, nuo 1925 m. pradėjo kursuoti autobusai maršrutu Tilžė – Ragainė – Šilėnai. 1922 m. įsteigta muitinė Trapėnuose (12-15 darbuotojų) ir Naujuosiuose Liubėnuose (8-10 pareigūnų). Trapėnai turėjo savarankišką policijos nuovadą (*Landjägerei*) su dviem pareigūnams. Trapėnai buvo viena iš pirmųjų bendruomenių, kurioje 1776 m. rugpjūčio 1 d. buvo įvestas privalomasis mokymas, mokykloje buvo mokoma ketverius metus. Mokyklos palėpėje 1993 m. įkurtas miestelio muziejus.

1736–1818 m. Prūsijos karalystės Lietuvos departamento, 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Pilkalnio apskrities kaimas. 1946 m. balandžio 7 d. – rugsėjo 6 d. Pilkalnio rajono (*Пиллькалленский район*), vėliau Krasnoznamensko rajono kaimas, 1947 m. birželio 17 d. – 2008 m. birželio 30 d. Nemanskojės apylinkės (*Неманский cовет*) centras.

|}

## Bažnyčia

Iki 1902 m. kaimas priklausė Viešvilės ir Lazdynų parapijoms. Įsteigus savarankišką parapiją iki 1904 m. kaimą aptarnavo Viešvilės kunigas, o 1905–1908 m. pastatyta neogotikinė raudonų plytų Trapėnų bažnyčia. Bažnyčia ir vakarų bokštas dvišlaičiu stogu. 1934 m. pastatytos dvi geležinės krosnys oro šildymui. Bažnyčia turėjo tris varpus. 1944–1945 m. bažnyčią nugriovė Raudonoji armija, jos likučiai buvo pašalinti ir toje pačioje vietoje pastatytas administracinis pastatas.

## Gyventojai

## Šaltiniai

## Nuorodos
* Wikimapia žemėlapis
* Alfonsas Čepauskas, N. Nevčesauskienė, A. Nikžentaitis. Trapėnų kronikos. Grafikos darbų aplankas // Red. J. Misevičius -- UAB Petro ofsetas. Vilnius --2009.
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Purpurinis karklas

**Purpurinis karklas** (*Salix purpurea*) – gluosninių (*Salicaceae*) šeimos krūmas.

Aukštis 1–3 m (retai užauga iki 5 m). Ūgliai nuo purpuriškai rudos ir gelsvai rudos spalvos. Lapai 2–8 cm ilgio, 0,3–1 cm pločio, tamsiai žalia viršutine puse, išsidėstę priešiškai, o ne pražangiai kaip daugumos gluosnių. Žiedai – 1,5-4,5 cm ilgio ryškiai purpriniai žirginiai, žydintys anksti pavasarį.

Lietuvoje labai dažnas. Auga drėgnose pievose, pamiškėse. Iš vienmečių ūglių pinami krepšiai, baldai, suvenyrai.

## Šaltiniai


File:Salix purpurea 003.jpg|Žirginiai
File:Salix-purpurea-habit.JPG|Ryškiaspalviai ūgliai
File:Cleaned-Illustration Salix purpurea.jpg|Požymiai
Plaukų tinklelis

**Plaukų tinklelis** () – mažas, dažnai elastingas plonas tinklelis, kuriuo apgobiami ilgi plaukai, kad nesitaršytų. Plaukų tinklelius dažnai dėvi su maistu dirbantys žmonės (virėjai, padavėjai ir pan.), kad plaukai nepatektų į maistą.

## ''Snood'' tipo tinkleliai
Kitas plaukų tinklelių variantas yra grubesni ir mažiau priglundantys () tinkleliai. Juos taip pat nešiodavo moterys su ilgais plaukais. Tinklelis buvo tinklelinis maišelis, į kurį sudedami ilgi link pakaušio sušukuoti ar subraukti plaukai, o patį maišelį laiko juosta, einanti virš ausų per kaktą (žiūrėkite šios straipsnio iliustraciją). Maišelis dažniausiai būdavo būtent tinklelis, kad ir grubus. Retkarčiais – iš audinio.

## Plaukų tinkleliai senovėje
Žinoma, kad plaukų tinklelius naudojo jau Senovės Graikijoje.

Buvo daromi ir auksiniai plaukų tinkleliai

Plaukų tinklelius nuo XIII a. naudojo Vokietijoje ir Anglijoje. To meto iliustracijose matyti, kad moterys plaukų tinklelius naudojo su kitais galvos apdangalais, kurie vadinosi . Juos darydavo iš itin plono šilko, o kraštus – iš austų juostelių.

## Nuorodos

* Linscheid P. (2002) Hairnets and bonnets in Late Roman and Byzantine Egypt
Aleksandras Aliochinas

**Aleksandras Aleksandrovičius** **Aliochinas** (; 1892 m. spalio d. Maskvoje – 1946 m. kovo 24 d. Estorilyje.) – Rusijos šachmatininkas, vienas iš pirmųjų penkių didmeistrių (kartu su Emanueliu Laskeriu, Chosė Rauliu Kapablanka, Zigbertu Tarašu ir Franku Maršalu), ketvirtasis pasaulio čempionas.

## Biografija
Būdamas 22-ų metų, Aliochinas jau buvo laikomas stipriausiu pasaulio šachmatininku. 1920 m. jis laimėjo didžiąją dalį turnyrų, kuriuose dalyvavo. Laimėjęs 1927 m. pasaulio čempionato mačą prieš Kapablanką, Aliochinas tapo ketvirtuoju pasaulio čempionu.

1935 m. pasaulio čempionato mače, nugalėjęs Aliochiną, iš jo titulą perėmė Maksas Eivė, bet revanšo mače 1937 m. Aliochinas titulą susigrąžino ir išlaikė jį iki pat savo mirties 1946 m. Turnyruose dažnai aplenkdavo tokias šachmatų žvaigždes kaip Paulas Keresas, Reubenas Fainas ar Michailas Botvinikas.

1921 m. Aliochinas paliko TSRS ir persikėlė į nuolatiniam gyvenimui į Prancūziją. Aliochinas iki pat savo mirties buvo pasaulio čempionu. Jis vienintelis šachmatų pasaulio čempionas, miręs nepraradęs šio titulo. Tik praėjus dvejiems metams po jo mirties buvo paskelbtas naujas pasaulio čempionas – Michailas Botvinikas.

Labiausiai Aliochinas žinomas dėl savo atakuojančio žaidimo stiliaus, puikių kombinacijų ir endšpilio taktikos. Aliochinas žinomas ir kaip puikus šachmatų teoretikas. Jo vardu pavadinti keli debiutai ar jų variantai, pvz., Aliochino gynyba, šachmatų konfigūracija Aliochino patranka.

## Mačai
Aleksandras Aliochinas taip pat yra žaidęs daugybę mačų su gana stipriais šachmatininkais.

## Aliochino vardu pavadinti debiutai





## Nuorodos
* Aliochino partijos www.chessgames.com
* Edvardas Vinteris. Du Aliochino interviu
Fleksinė kalba

**Fleksinė kalba** – kalba, kurioje gramatinės žodžių kategorijos ir sintaksiniai santykiai daugiausia reiškiami galūnėmis. Fleksinėms kalboms priskiriamos indoeuropiečių ir semitų kalbos.

Iš indoeuropiečių kalbų ypač gausią daugiareikšmę fleksiją (galūnių sistemą) turi sanskritas, senoji graikų, lotynų, baltų − lietuvių ir latvių − bei slavų kalbos. Tokiose kalbose, kaip anglų, prancūzų, fleksija jau gerokai apnykusi.

Fleksinėse kalbose kelios gramatinės kategorijos gali būti reiškiamos viena galūne (pvz., liet. „kalb**ą**“ – galūnė „ą“ reiškia vienaskaitą ir galininko linksnį), o tos pačios gramatinės kategorijos – įvairiomis galūnėmis (pvz., liet. „kalb**ą**“, „kat**ę**“, „nakt**į**“ – galūnės „ą“, „ę“ ir „į“ reiškia vienaskaitą, galininko linksnį). Morfemos žodyje gali susilieti gramatiniu ir fonetiniu atžvilgiu. Pavyzdžiui, tik palyginus vienaskaitos vardininko formą „šuo“ su „akmuo“, „sesuo“ ir kitais panašiais žodžiais, galima išskirti galūnę „–uo“. Tokiuose žodžiuose, kaip „kris**l**as“, „žais**l**as“, nelengva išskirti ir priesagas.

Fleksinės kalbos turi ir vidinę fleksiją, arba nefonetinę priebalsių ir balsių kaitą (pvz., liet. „r**i**šti“ – „r**ai**šioti“).

## Taip pat skaitykite
* Agliutinacinė kalba
* Inkorporacinė kalba
* Analitinė kalba
* Izoliacinė kalba

## Šaltiniai
Pilkasis karklas

**Pilkasis karklas** arba **pilkasis gluosnis** (*Salix cinerea*) – gluosninių (*Salicaceae*) šeimos, gluosnių genties augalas.

## Paplitimas ir augavietės
Lietuvoje dažnas ir tik paplitęs (*Salix cinerea subsp. cinerea*) porūšis. Paprastai auga įvairiose šlapynėse – pelkėtuose miškuose, grioviuose, pievose. Sudaro ištisus krūmynus.

## Morfologija
Auga kaip krūmas arba neaukštas medelis – priklausomai nuo porūšio ir augimo vietovės iki 4–15 m aukščio. Lapai pailgi, 2–9 cm ilgio, 1–3 cm pločio, iš viršaus žali, apatinė dalis padengta plaukeliais. Dvinamis, žirginiai 2–5 cm ilgio.

## Porūšiai ir morfologija
Yra išskiriami du porūšiai:
* *Salix cinerea subsp. cinerea*. Savaime paplitusi beveik visoje Europoje, įskaitant ir Lietuvą (išskyrus (neauga) – Iberijos pusiasalį, dalį Didžiosios Britanijos, Sardiniją, Korsiką, Islandiją, š.v. Skandinaviją bei Rusijos šiaurės pakraščius), šiaurės Mažojoje Azijoje, Kaukaze, š. Irane ir gerokai į rytus nuo Uralo kalnų. Auga kaip krūmas 4–6 m, rečiau 10 m aukščio. Kamieno žievė lygi. Lapo apatinė dalis apaugusi blyškiai geltonais-pilkais plaukeliais
* *Salix cinerea subsp. oleifolia*. Savaime išplitusi vakarų Europoje, rytuose iki Olandijos, paplitusi ir šiaurės vakarų Afrikos pakraštyje. Auga kaip krūmas arba neaukštas medelis – priklausomai ir nuo augimo vietovės iki 10–15 m aukščio. Kamieno žievė sutrūkinėjusi. Lapo apatinė dalis su retais, tamsiai raudonais-rudais plaukeliais.

## Šaltiniai

## Galerija

File:Salix cinerea gråvide.jpg|Požymiai
File:Salix cinerea flowers-4.jpg|Vyriški žirginiai
File:Salix cinerea infructescence.jpg|Moteriški žirginiai
File:Salix_cinerea_leaves-1.JPG|Šakelė su lapais
File:Grauwe_wilg_%28Salix_cinerea%29.JPG|Pilkojo karklo krūmas
Tim Allen

**Tim Allen** (g. **Timothy Allen Dick** 1953 m. birželio 13 d.) – JAV komikas ir aktorius. Labiausiai žinomas dėl vaidmens situacijų komedijoje „Home Improvement“. 1999 m. pelnė žvaigždę Holivudo žvaigždžių alėjoje.

## Filmografija

### Televizija
**[[Comedy's Dirtiest Dozen]]* (1988)
**[[Tim Allen: Men Are Pigs]]* (1991)
**[[Home Improvement]]* (1991-1999)
**[[Tim Allen Rewires America]]* (1992)
**[[These Guys]]* (2003) (narrator)
**[[Win, Lose and Kaboom|Jimmy Neutron: Win, Lose, and Kaboom]]* (2004) (voice)

## Bibliografija
**Don’t Stand Too Close to a Naked Man* (1994) - ISBN 0-7868-6134-7
**I’m Not Really Here* (1996) – ISBN 0-7868-6257-2

## Nuorodos

* Oficiali svetainė
Lukas

**Lukas** gali reikšti:

* miestas Lenkijoje – Lukas (Lenkija);
* ežeras Lenkijoje - Lukas (ežeras);
* upė Lenkijoje - Lukas (upė)
* vardas – Lukas (vardas).

Žmonės šiuo vardu:

* Evangelistas Lukas.
Sirmijaus tema

**Sirmijaus tema** () – Bizantijos tema (administracinis vienetas), buvęs dabartinėse Serbijoje bei Bosnijoje ir Hercegovinoje XI a. Sostinė buvo Sirmijus (dabartinė Sremska Mitrovica).

Tema suformuota 1018 m., kuomet Bizantijos imperatorius nukariavo Bulgariją ir jos teritoriją padalino į tris administracinius vienetus (temas). Šiaurės vakarinės imperijos teritorijos tapo Sirmijaus tema, ir pradiniu laikotarpiu jos apėmė dabartinės Serbijos ir Bosnijos ir Hercegovinos teritorijas. Svarbiausios gyvenvietės buvo Sirmijus, Singidunas ir Naisas.

1042 m. temos teritorija sumažėjo, nes didžiumą jos nukariavo serbų Duklios karalystė. Vėlyvuoju laikotarpiu temai priklausė tik teritorija abipus Savos, vadinama Sirmija. 1071 m. ją nukariavo Vengrijos karalystė ir tema buvo panaikinta.
## Nuorodos
Žemėlapiai:
* 1018-1183 metai
* The Byzantine Empire. 1045 AD
Misa (upė)

**Misa** () – upė pietų Latvijoje, Žiemgaloje; Iecavos (Lielupės baseinas) dešinysis, didžiausias intakas. Prasideda pelkėse į šiaurės vakarus nuo Nemunėlio Radviliškio, Bauskės savivaldybėje, Valės valsčiuje. Teka į šiaurės vakarus Žiemgalos lyguma. Įteka į Iecavą ties Uozuolniekais.

Intakai: Milupytė, Skujupytė, Medainė (kairieji), Varnupė, Talkė, Zvirgzdė, Uolainė, Cena (dešinieji). Upės vaga iki santakos su Zvirgzde sureguliuota. 11,4 km kanalas jungia su Dauguva. Žemiau aplink upę driekiasi miškai ir durpynai. Žemupys tankiai apgyvendintas. Metinis vandens nuotėkis – 0,22 km³.

Pagrindinės gyvenvietės prie Misos: Stelpė, Beibežiai, Dzerumai, Plakanciemas, Pėterniekai, Dalbė, Uozuolniekai.

## Šaltiniai
Zvirgzdė

**Zvirgzdė** () – upė pietų Latvijoje, Žiemgaloje (Uogrės ir Bauskės savivaldybėse); Misos (Lielupės baseinas) dešinysis intakas. Prasideda aukštumose prie Birzgalės kaimo. Teka į vakarus lygumomis, įteka į Misą ties Zvirgzdės kaimu.

Intakai: Augstupė, Rūsiniupytė. Dalis vagos sureguliuota.
Rėzeknė (upė)

**Rėzeknė** () – upė rytų Latvijoje, Latgaloje. Išteka iš Raznos ežero, teka į šiaurės vakarus Latgalos aukštuma, vėliau Lubano lyguma. Įteka į Lubano ežerą, duodantį pradžią Aiviekstės upei (Dauguvos baseinas).

Intakai: Reva, Geikino upelis, Vagalio upelis, Kovšupė, Rodupė, Čečiora, Malta (kairieji), Partava, Ancovos upelis, Križuto upelis, Taudejanio upelis, Livžanka, Sūliupė. Rėzeknės aukštupio baseine gausu ežerų, o žemupio – pelkių. Netoli žiočių įrengta kanalų ir tvenkinių sistema. Metinis vandens nuotėkis – 0,2 km³.

Upės vaga smarkiai užaugusi nendrėmis, meldais, elodėjomis. Sugaunamos lydekos, starkiai, raudės, unguriai, karpiai ir kt.

Pagrindinės gyvenvietės prie Rėzeknės upės – Stolerova, Rėzeknė, Sakstagalas, Rikava.
Malta (upė)

**Malta** () – upė rytų Latvijoje, Latgaloje; Rėzeknės kairysis, didžiausias intakas (Dauguvos baseinas).

Prasideda Latgalos auštumoje, išteka iš Salajo ežero, nors neretai ištakomis laikomi ir aukščiau ežero tekantys Mostoukos, Klismetkos bei Taco upeliai. Ilgis 105 km, baseino plotas 730 km²; metinis nuotėkis 0,25 km³. Teka į šiaurės vakarus. Esant aukštam vandens lygiui per Kozupę į Maltą nuteka Raznos ežero vandenys. Iki 1966 m. Malta įtekėdavo į Lubano ežerą, tačiau vėliau Maltos-Rėzeknės kanalu vanduo nukreiptas į Rėzeknės upę.

Intakai: Balda, Aina, Mozgupė, Liska, Čiornaja, Sperga (kairieji), Kozupė, Vertukšnia, Prezma, Leičupė, Tiskadė, Lauza (dešinieji).

Pagrindinės gyvenvietės prie Maltos – Malta, Krukai, Vilianai, Nagliai.

## Šaltiniai

*
Jaras

**Jaras** − lietuviška vyriškos giminės pavardė.

Šios pavardės moteriškosios giminės formos yra: Jarienė (ištekėjusi moteris) ir Jaraitė (mergautinė pavardė).

Pavardę turi šie garsesni asmenys:

* Evaldas Jaras – aktorius;
* Juozas Jaras (1937) - poetas;
* Juozas Jaras (1873) - tarpukario politikas;
* Ramūnas Jaras – kompozitorius, rašytojas ir poetas.
Destiny's Child diskografija

## Albumai

## Singlai

## Kviestiniai projektai

### Filmų garso takeliai

## DVDs

## Video klipai

## Šaltiniai

## Taip pat skaitykite
* Beyoncé diskografija
* Kelly Rowland diskografija
Pededzė

**Pededzė** (, ) – upė daugiausia šiaurės rytų Latvijoje (ištakos Estijoje); Aiviekstės (Dauguvos baseinas) dešinysis, didžiausias intakas. Prasideda Hanjos aukštumoje, Kirikumio ežere, Estijos Verumos apskrityje. Teka į pietus šalia Rusijos sienos, paskui pasuka į pietvakarius ir teka Latvijos Alūksnės, Gulbenės, Balvų ir Maduonos savivaldybėmis. Prateka Alūksnės aukštumą. Šalia žiočių skaidosi į dvi atšakas – Senąją ir Naująją Pededzę. Senoji Pededzė susilieja su Balupe.

Intakai: Virgulica, Krutupė, Liepkalnio upelis, Igryvė, Sita, Bebrupė (kairieji), Akavinia, Sarkanytė, Alūksnė, Dambytė, Ievednė, Paparzė, Mugurupė, Mugurvė, Krustalycė, Audylė, Tyruogravis (dešinieji).

Pededzės baseinas miškingas, yra 1977 m. įsteigtas botaninis draustinis, kuriame saugomas ąžuolynas. Iki 1950 m. ties Litene ant upės buvo įrengta hidroelektrinė, tačiau ji sugriuvo ir buvo likviduota. Žemupyje sudaro meandras ir senvages. Metinis vandens nuotėkis – 0,44 km³.